Bosna i Hercegovina
FEDERACIJA BOSNE I HERCEGOVINE
**AGENCIJA ZA NADZOR OSIGURANJA
FEDERACIJE BOSNE I HERCEGOVINE**

S A R A J E V O

Temeljem člana 116. stava (4) Zakona o osiguranju („Službene novine Federacije BiH“, br.: 23/17 i 103/21) i člana 12. Statuta Agencije za nadzor osiguranja Federacije Bosne i Hercegovine („Službene novine Federacije BiH“, broj 84/17), Stručni savjet Agencije za nadzor osiguranja Federacije Bosne i Hercegovine na \_\_\_\_ sjednici održanoj dana \_\_\_\_, d o n o s i

PRAVILNIK

O USLOVIMA ZA STICANJE I PROVJERU STRUČNIH ZNANJA

POTREBNIH ZA OBAVLJANJE POSLOVA OVLAŠTENOG AKTUARA

Član 1.

(Predmet)

1. Ovim Pravilnikom o uslovima za sticanje i provjeru stručnih znanja potrebnih za obavljanje poslova ovlaštenog aktuara (u daljem tekstu: Pravilnik) propisuju se uslovi za sticanje i provjeru stručnih znanja potrebnih za obavljanje poslova ovlaštenog aktuara u skladu sa Zakonom o osiguranju (u daljem tekstu: Zakon).
2. Pod stručnim znanjima podrazumijevaju se teorijska i praktična znanja.

Član 2.

(Ovlašteni aktuar)

1. Ovlašteni aktuar je lice koje ima ovlaštenje za obavljanje aktuarskih poslova u skladu sa Zakonom i provedbenim propisima.
2. Pod praktičnim znanjem iz člana 1. stav (2) ovog Pravilnika podrazumijeva se rad na aktuarskim poslovima u trajanju od najmanje tri godine, koje se dokazuje potvrdom koju potpisuje ovlašteni aktuar mentor.
3. Ovlašteni aktuar mentor je osoba koja ima bez prekida ovlaštenje za obavljanje poslova ovlaštenog aktuara izdano od strane Agencije za nadzor osiguranja Federacije Bosne i Hercegovine (u daljem tekstu: Agencija za nadzor), ili od nadležene institucije sa Evropskog ekonomskog prostora, Švicarske i Velike Britanije, uz kojeg je kandidat za sticanje ovlaštenja stekao praktična znanja.

Član 3.

(Aktuarski poslovi)

Pod aktuarskim poslovima smatraju se poslovi propisani odredbama člana 118. Zakona.

Član 4.

(Teorijska znanja)

1. Teorijska znanja potrebna za obavljanje poslova ovlaštenog aktuara dokazuju se uspješno položenim ispitima iz sljedećih predmeta:
	1. Statistika
	2. Finansijska i aktuarska matematika
	3. Modeli doživljenja
	4. Stohastičko modeliranje i modeli rizika
	5. Podaci, sistemi i mašinsko učenje
	6. Aktuarsko upravljanje rizicima
	7. Investiranje i upravljanje imovinom i obavezama
	8. Aktuarstvo u praksi (životno, neživotno, zdravstveno i penziono osiguranje)
	9. Modeliranje u praksi (životno, neživotno, zdravstveno i penziono osiguranje)
	10. Ekonomija
	11. Finansijski sistemi i računovodstvo osiguranja
	12. Pravo i profesionalizam osiguranja
2. Program predmeta iz stava (1) ovog člana propisuje Agencija za nadzor u skladu sa programom obrazovanja međunarodnih, odnosno evropskih aktuarskih udruženja.

Član 5.

(Komisija)

1. Agencija za nadzor organizuje edukaciju, polaganje ispita i priznavanje predmeta iz člana 4. ovog Pravilnika.
2. Za potrebe organizacije edukacije, polaganja ispita i priznavanja predmeta iz člana 4. stav (1) ovog Pravilnika, direktor Agencije za nadzor može imenovati Komisiju u čijem sastavu mogu biti i stručna lica koja nisu u radnom odnosu u Agenciji za nadzor.

Član 6.

(Priznavanje predmeta)

1. Postupak priznavanja predmeta sprovodi se za predmete iz člana 4. stav (1) tač. 1. do 12. ovog Pravilnika, ako su ti predmeti položeni kod institucije nadležne za sprovođenje edukacije i polaganje ispita za obavljanje aktuarskih poslova ili na nekoj od visokoškolskih institucija, u okviru postdiplomskih ili doktorskih studija, a koji su u skladu sa programom iz člana 116. stav (2) tačka b) Zakona.
2. Predmet iz člana 4. ovog Pravilnika priznaje se ako postoji najmanje 80% podudarnosti programa po kome je taj predmet položen sa programom predmeta iz člana 4. ovog Pravilnika.
3. Priznavanje se provodi u skladu sa članom 5. ovog Pravilnika.
4. Prijava za priznavanje predmeta podnosi se Agenciji za nadzor, na propisanom obrascu koji se nalazi u Prilogu 1 ovog Pravilnika i čini njegov sastavni dio.
5. Uz prijavu za priznavanje predmeta prilaže se dokumentacija:
	1. uvjerenje, odnosno diploma završenog ekonomskog, prirodno-matematičkog fakulteta (studij matematike ili fizike) ili neki od tehničkih fakulteta VII stepena, odnosno 240 ECTS bodova;
	2. potvrdu o položenim predmetima;
	3. nastavni plan i program predmeta koje je kandidat položio izdati od strane institucije nadležne za sprovođenje edukacije i organizaciju polaganja ispita za obavljanje aktuarskih poslova, odnosno visokoškolske institucije (postdiplomski studiji ili doktorski studiji) na kojoj je kandidat položio predmet;
6. Službeni prijevodi i kopije dokumenata iz stava (5) ovog člana moraju biti ovjereni kod nadležnog organa.
7. Kandidati koji su fakultet završili van Bosne i Hercegovine, odnosno koji su diplomu stekli u nekoj drugoj državi nakon 06.04.1992. godine, u obavezi su dostaviti ovjerenu kopiju nostrificirane/priznate diplome, u skladu sa odredbama Zakona o važnosti javnih isprava u Bosni i Hercegovini. Ukoliko je postupak nostrifikacije/priznavanja započet ranije ili je u toku u momentu podnošenja zahtjeva uz zahtjev se dostavlja i dokaz o podnesenom zahtjevu za nostrifikaciju/priznavanje diplome nadležnom organu.
8. Ako su za odlučivanje po prijavi iz stava (4) ovog člana potrebni dodatni podaci i informacije, Agencija za nadzor može tražiti od podnosioca zahtjeva da dostavi te podatke i informacije.

Član 7.

(Izdavanje potvrde o priznatim predmetima)

Agencija za nadzor na prijedlog Komisije izdaje potvrdu o priznatim predmetima najkasnije u roku od 60 dana od dana kompletiranja prijave.

Član 8.

(Prijava za edukaciju i polaganje predmeta)

# Na internet stranici Agencije za nadzor objavljuje se poziv za edukaciju i polaganje predmeta iz člana 4. stav (1) ovog Pravilnika.

1. Prijava za edukaciju i polaganje predmeta podnosi se Agenciji za nadzor, na propisanom obrascu koji se nalazi u Prilogu 2 ovog Pravilnika i čini njegov sastavni dio.
2. Kandidat može podnijeti prijavu iz stava (2) ovog člana za edukaciju i polaganje svih ili pojedinih predmeta iz člana 4. ovog Pravilnika.
3. Uz prijavu kandidat dostavlja:
4. za edukaciju i polaganje svih predmeta:
* uvjerenje, odnosno diploma završenog ekonomskog, prirodno-matematičkog fakulteta (studij matematike ili fizike) ili neki od tehničkih fakulteta VII stepena, odnosno 240 ECTS bodova;

 b) za edukaciju i polaganje pojedinih predmeta pored dokumentacije iz tačke a) ovog stava i:

* potvrdu o priznatim predmetima iz člana 7. ovog Pravilnika.
1. Ako se, po procjeni Agencije za nadzor prijavi dovoljan broj kandidata, Direktor Agencije za nadzor će donijeti Odluku o organizovanju edukacije i polaganja predmeta.
2. O Odluci iz stava (5) ovog člana Agencija za nadzor će pisanim putem obavijestiti sva lica koja su se prijavila sa podacima o početku i trajanju edukacije, informacijama o iznosu, načinu i roku plaćanja naknade za edukaciju i polaganje predmeta.
3. Službeni prijevodi i kopije dokumenata moraju biti ovjereni kod nadležnog organa.
4. Kandidati koji su fakultet završili van Bosne i Hercegovine, odnosno koji su diplomu stekli u nekoj drugoj državi nakon 06.04.1992. godine, u obavezi su dostaviti ovjerenu kopiju nostrificirane/priznate diplome, u skladu sa odredbama Zakona o važnosti javnih isprava u Bosni i Hercegovini. Ukoliko je postupak nostrifikacije/priznavanja započet ranije ili je u toku u momentu podnošenja zahtjeva uz zahtjev se dostavlja i dokaz o podnesenom zahtjevu za nostrifikaciju/priznavanje diplome nadležnom organu.
5. Dokumenti koji nisu na jeziku koji je u službenoj upotrebi u BiH, dostavljaju se sa prevodom ovlaštenog sudskog tumača.

Član 9.

(Edukacija)

Prisustvo edukaciji je obavezno za svakog kandidata.

Član 10.

(Uslovi za predavače i ispitivače)

Direktor Agencije za nadzor imenuje predavače/ispitivače za edukaciju i polaganje predmeta iz člana 4. stav (1) ovog Pravilnika iz reda akademske zajednice, stručnih lica iz osiguranja, aktuarstva, finansija, poslovnog prava i informacionih tehnologija.

Član 11.

(Polaganje i ocjenjivanje)

1. Predmeti iz člana 4. stav (1) ovog Pravilnika se polažu u pisanoj formi u obliku testa.
2. Uspjeh kandidata na ispitu iz pojedinog predmeta iz člana 4. stav (1) ovog Pravilnika bodovanjem ocjenjuje predavač, odnosno ispitivač za taj predmet.
3. Predavač odnosno ispitivač svakom kandidatu opisno utvrđuje postignuti uspjeh ocjenama "položio" ili "nije položio".
4. Za ocjenu "položio" potrebno je da kandidat ostvari najmanje 60% od ukupnog broja bodova na ispitu iz pojedinog predmeta.
5. Predavač, odnosno ispitivač, u roku od 10 dana od dana održanog ispita dostavlja Agenciji za nadzor spisak kandidata sa ostvarenim rezultatima.

Član 12.

(Informacija o rezultatima ispita)

1. Agencija za nadzor na svojoj internet stranici objavljuje spisak kandidata koji su položili ispit iz određenog predmeta vodeći računa o zaštiti ličnih podataka u skladu sa zakonom i pojedinačno obavještava svakog kandidata koji je pristupio polaganju.
2. Kandidat može izvršiti uvid u svoj test, odnosno dostaviti prigovor Agenciji za nadzor, najkasnije 10 dana od dana objavljivanja rezultata polaganja ispita iz određenog predmeta.
3. U roku od 15 dana od dana podnošenja prigovora iz stava (2) ovog člana Agencija za nadzor donosi odluku o prigovoru.

Član 13.

(Potvrda o položenim predmetima)

1. Nakon završene edukacije i provedenog ispita, Agencija za nadzor izdaje potvrdu o položenim predmetima iz člana 4. stav (1) ovog Pravilnika.
2. Agencija za nadzor vodi evidenciju izdatih potvrda o položenim predmetima.

Član 14.

(Uslovi za sticanje ovlaštenja za obavljanje poslova ovlaštenog aktuara)

Ovlaštenje za obavljanje poslova ovlaštenog aktuara izdaje Agencija za nadzor, u skladu sa članom 16. ovog Pravilnika, licu koje ispunjava slijedeće uslove:

* 1. da je državljanin Bosne i Hercegovine ili strani državljanin s boravištem u Bosni i Hercegovini;
1. da ima položene predmete za ovlaštenog aktuara u skladu s članom 4. ovog Pravilnika;
2. da nije osuđivan za kaznena djela koja se odnose na djelo protiv sigurnosti platnog prometa i poslovanja;
3. da mu do sada nije bilo oduzeto ovlaštenje za obavljanje poslova ovlaštenog aktuara;
4. da poznaje jedno od službenih jezika u BiH.

Član 15.

(Dokumentacija potrebna za izdavanje ovlaštenja za obavljanje poslova ovlaštenog aktuara)

1. Dokumentacija koji se dostavlja uz zahtjev za izdavanje ovlaštenja za obavljanje poslova ovlaštenog aktuara su:
	1. Potvrda o položenim odnosno priznatim predmetima iz člana 4. stav (1) ovog Pravilnika;
	2. izjava da nije pravomoćno osuđen na kaznu zatvora za krivično djelo protiv sigurnosti platnog prometa i poslovanja, a za strane državljane i potvrda o nekažnjavanju izdatu od nadležnog organa (ne starija od tri mjeseca od dana podnošenja prijave);
	3. izjava lica da mu do sada nije bilo oduzeto ovlaštenje za obavljanje poslova ovlaštenog aktuara (ne stariji od tri mjeseca od dana podnošenja prijave);
	4. izjava da poznaje jedan od službenih jezika u BiH (ne starija od tri mjeseca od dana podnošenja prijave).
2. Pored dokumentacije iz stava (1) ovog člana potrebno je dostaviti:
	1. uvjerenje o državljanstvu, a za stranog državljanina kopija putne isprave izdane u skladu sa odredbama zakona koji uređuje status stranaca (ne starije od tri mjeseca od dana podnošenja prijave);
	2. potvrda iz člana 2. stav (3) ovog Pravilnika;
	3. dokaz o uplati naknade za sticanje ovlaštenja za obavljanje poslova ovlaštenog aktuara, kako je propisano Odlukom o naknadama Agencije za nadzor.
3. Službeni prijevodi i kopije dokumenata moraju biti ovjereni kod nadležnog organa.
4. Agencija za nadzor će prije izdavanja ovlaštenja za lice koje ispunjava uslove, zatražiti podatke iz kaznene evidencije od nadležnog organa.
5. Agencija za nadzor zadržava pravo provjere dostavljene dokumentacije iz stava (1) i (2) ovog člana u slučaju sumnje u vjerodostojnost iste.

Član 16.

(Ovlaštenje za obavljanje poslova ovlaštenog aktuara)

1. Agencija za nadzor vrši provjeru dostavljene dokumentacije i ispunjavanja uslova propisanih ovim Pravilnikom.
2. Agencija za nadzor nakon izvršene provjere i utvrđivanja ispunjavanja uslova iz ovog Pravilnika, izdaje rješenje o davanju ovlaštenja za obavljanje poslova ovlaštenog aktuara osobi koja je ispunila sve uslove i to u roku od 30 dana od dana dostavljanja zahtjeva za izdavanje rješenja sa pripadajućom dokumentacijom.
3. Nakon izdavanja rješenja Agencija za nadzor će po službenoj dužnosti izvršiti upis u registar ovlaštenih aktuara.

Član 17.

(Oduzimanje ovlaštenja)

1. Nadzor nad radom ovlaštenih aktuara vrši Agencija za nadzor.
2. Agencija za nadzor će oduzeti ovlaštenje za obavljanje poslova ovlaštenog aktuara u skladu sa odredbama člana 116. stav (5) Zakona.
3. Agencija za nadzor može privremeno oduzeti ovlaštenje za obavljanje aktuarskih poslova ovlaštenom aktuaru na vrijeme od jedne do tri godine, ukoliko ovlašteni aktuar teže krši pravila aktuarske struke.
4. Pod težim kršenjem pravila aktuarske struke podrazumijevaju se, ali se ne ograničavaju na ostale slučajeve:
	1. sve radnje koje se poduzimaju s ciljem manipulisanja podacima i obračunima radi prikrivanja činjeničnog stanja;
	2. kršenje profesionalne tajne i povjerljivosti podataka;
	3. nepridržavanje zakonskih i regulatornih standarda;
	4. neizvršavanje mjera iz rješenja Agencije za nadzor.

Član 18.

(Registar)

(1) Agencija za nadzor vodi registar izdatih i oduzetih rješenja o davanju ovlaštenja za obavljanje poslova ovlaštenog aktuara.

(2) Svako izdavanje ili oduzimanje rješenja Agencija za nadzor objavljuje u Službenim novinama Federacije BiH.

Član 19.

(Seminar)

Agencija za nadzor može u saradnji s strukovnim udruženjem aktuara ili drugom relevantnom institucijom organizovati seminare, edukativne programe i obuke za aktuare s ciljem njihovog kontinuiranog profesionalnog usavršavanja.

Član 20.

(Dodatne odredbe)

Lice koje posjeduje ovlaštenje Federalnog ministarstva financija/finansija za obavljanje poslova ovlaštenog aktuara, izdanu na osnovu Pravilnika o uslovima za dobivanje ovlaštenja za obavljanje aktuarskih poslova („Službene novine Federacije BiH“, broj:81/06) i Pravilnika o uvjetima za sticanje i provjeru stručnih znanja potrebnih za obavljanje poslova ovlaštenog aktuara („Službene novine Federacije BiH”, br.: 106/18 i 1/23), smatra se ovlaštenim aktuarom u skladu s odredbama Zakona i ovog Pravilnika.

Član 21.

(Prelazne odredbe)

Danom stupanja na snagu ovog Pravilnika prestaje da važi Pravilnik o uvjetima za sticanje i provjeru stručnih znanja potrebnih za obavljanje poslova ovlaštenog aktuara („Službene novine Federacije BiH”, br.: 106/18 i 1/23).

Član 22.

(Završne odredbe)

Ovaj Pravilnik stupa na snagu osmog dana od dana objave u Službenim novinama Federacije BiH.

 PREDSJEDNIK STRUČNOG SAVJETA

 mr.sci. Edita Kalajdžić

Broj:

Sarajevo, . godine

Bosna i Hercegovina
FEDERACIJA BOSNE I HERCEGOVINE Prilog 1
**AGENCIJA ZA NADZOR OSIGURANJA
FEDERACIJE BOSNE I HERCEGOVINE**

S A R A J E V O

PRIJAVA ZA PRIZNAVANJE PREDMETA ZA OBAVLJANJE POSLOVA OVLAŠTENOG AKTUARA

Ime i prezime:­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum, mjesto i država rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa prebivališta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uz prijavu podnosim sljedeću dokumentaciju (potrebno zaokružiti):

1. ovjerenu kopiju diplome, kao dokaz o stečenoj kvalifikaciji visokog obrazovanja najmanje sedmi nivo (VII1), u obimu od 240 kredita ECTS-a, u skladu sa zakonom kojim se uređuje visoko obrazovanje;

2. ovjerenu kopiju lične karte, odnosno kopiju biometrijske lične karte, a za strana lica ovjerenu kopiju pasoša;

3. potvrdu o položenim predmetima sa pregledom ocjena;

4. nastavni plan i program predmeta koje je kandidat položio;

5. dokaz o izvršenoj uplati za priznavanje predmeta, a shodno Odluci o naknadama Agencije za nadzor.

U Sarajevu, (datum) Potpis podnosioca prijave

*Svojim potpisom na ovom obrascu potvrđujem da sam saglasan/na da:*

*- se moji lični podaci koriste u svrhu priznavanja predmeta za obavljanje poslova ovlaštenog aktuara i čuvaju se u skladu sa zakonom.*

Bosna i Hercegovina
FEDERACIJA BOSNE I HERCEGOVINE Prilog 2
**AGENCIJA ZA NADZOR OSIGURANJA
FEDERACIJE BOSNE I HERCEGOVINE**

S A R A J E V O

**PRIJAVA**

**ZA EDUKACIJU I POLAGANJE ISPITA ZA OBAVLJANJE POSLOVA OVLAŠTENOG AKTUARA**

Ime i prezime:­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum, mjesto i država rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa prebivališta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijavljujem se za edukaciju i polaganje (zaokružiti potrebno):**

* ***Polaganje svih predmeta***
* ***Polaganje pojedinih predmeta:***
	1. Statistika
	2. Finansijska i aktuarska matematika
	3. Modeli doživljenja
	4. Stohastičko modeliranje i modeli rizika
	5. Podaci, sistemi i mašinsko učenje
	6. Aktuarsko upravljanje rizicima
	7. Investiranje i upravljanje imovinom i obavezama
	8. Aktuarstvo u praksi (životno, neživotno, zdravstveno i penziono osiguranje)
	9. Modeliranje u praksi (životno, neživotno, zdravstveno i penziono osiguranje)
	10. Ekonomija
	11. Finansijski sistemi i računovodstvo osiguranja
	12. Pravo i profesionalizam osiguranja.

U Sarajevu, (datum) Potpis podnosioca prijave \_\_\_\_\_\_\_\_\_\_\_\_\_\_\_\_\_\_\_\_\_\_\_

 *Svojim potpisom na ovom obrascu potvrđujem da sam saglasan/na da:*

* *sva dalja obavještenja o toku edukacije i polaganja predemta primam putem e-maila sa ove prijave;*
* *se moji lični podaci koriste u svrhu polaganja ispita za obavljanje poslova ovlaštenog aktuara i čuvaju se u skladu sa zakonom.*